Koʻruv diski
Koʻruv diski (optik disk yoki koʻruv nervining boshlanish qismi) – koʻzdan chiqayotgan ganglionar hujayra aksonlarining chiqish nuqtasi. Optik disk sohasida tayoqcha va kolbachalar yoʻqligi sababli, u har bir koʻzda kichik koʻr nuqtaga yaʼni yorugʻlik signallari retseptor hujayralar tomonidan qabul qilinmaydigan sohaga toʻgʻri keladi. Ganglionar hujayra aksonlari koʻzdan chiqqandan keyin koʻruv nervini hosil qiladi. Koʻruv diski esa koʻruv nervining boshlanish qismi va toʻr parda ganglionar hujayralarining aksonlari birlashadigan nuqta hisoblanadi. Sogʻlom inson koʻzining koʻruv diskida koʻzdan miyaga qarab yoʻnalgan 1-1,2 million afferent nerv tolalari mavjud. Koʻruv diski, shuningdek, toʻr pardani qon bilan taʼminlaydigan asosiy arteriyalar uchun kirish nuqtasi va venalarning toʻr pardadan chiqish nuqtasi ham hisoblanadi.